MI-vel támogatott kérdőív rendszer fejlesztése

Szakdolgozat - részletes specifikáció

Konzulens: Dr. Forstner Bertalan

Szakdolgozatomnak egy Android alkalmazást választottam. Az alkalmazás segítségével a felhasználó beolvashat különböző, akár kézzel írt kérdőíveket. Az alkalmazás felismeri a kérdőív címét, a kérdések típusát, esetleg a címzetteket is, ha le vannak írva, majd képes eltárolni őket. A felhasználó által beolvasott, létrehozott kérdőívek megtekinthetőek az alkalmazásban, szerkeszthetőek is akár. A kérdőíveket ki lehet küldeni a többi felhasználónak, akik vissza tudják küldeni a válaszaikat. A küldő meg tudja tekinteni a beérkezett válaszokat. A kérdőíveket a címzettek akár beszédvezérléssel, kéz nélkül egyaránt is képesek kitölteni, ha pl. autóban utaznak. A beszédvezérelt kitöltésnél a kérdések felolvasásra kerülnek, majd a felhasználónak kell válaszolni. Az alkalmazás meegerősítés céljából visszakérdez. Egy másik fülön az alkalmazásban hozzá lehet férni a már kitöltött kérdőívekhez is.

A felhasználók email cím és jelszó segítségével tudnak belépni, vagy regisztrálni az alkalmazásba.

A kérdőívek feltöltésére két lehetőség van: a telefon kamerájával, vagy galériából való betöltéssel. Az alkalmazás angol nyelven fog működni elsődlegesen.

Az alkalmazás által felismert kérdéstípusok:

* Feleletválasztós (multiple choice)
* Jelölőnégyzetek (Checkbox)
* Rövid válasz/Bekezdés (Short answer/Paragraph)
* Dátum, idő

**Felhasznált technológiák:**

* Backend, autentikáció, adatbázis: Firebase
* Frontend: JetpackCompose
* Dependency Injection: Dagger-Hilt
* Kérdőív felismerése: MLKit
* Kérdőív felolvasás, kitöltés beszéd segítségével: beépített SpeechRecognizer és TextToSpeech